O Ελληνικός πληθυσμός, ενθουσιασμένος από τις Βενετικές νίκες στην ηπειρωτική Ελλάδα, δεν περιορίστηκε σε υποσχέσεις βοήθειας, αλλά συμμετείχε ενεργά στον πόλεμο. Μάλιστα σε ορισμένες περιπτώσεις πλήρωσε ακριβά τη συμπαράταξη του με τους Ενετούς. Ελληνικοί πληθυσμοί αναγκάστηκαν να φύγουν και από άλλες περιοχές για να αποφύγουν την εκδικητική οργή των Τούρκων. Την ίδια περίοδο τα Οθωμανικά στρατεύματα υπέστησαν σοβαρές ήττες από τα Χριστιανικά στα βόρεια σύνορα της Αυτοκρατορίας και υποχρεώθηκαν να εγκαταλείψουν εδάφη που κατείχαν στην Ουγγαρία και στη βόρεια Βαλκανική.